CELEX: 32006R1187
Language: mt
Date: 2006-08-03 00:00:00
Title: 1187/2006/KE: Regolament tal-Kummissjoni (KE) Nru 1187/2006 tat- 3 ta' Awwissu 2006 li jidderoga mir-Regolament (KE) Nru 796/2004 dwar l-applikazzjoni tal-Artikolu 21 tiegħu f’ċerti Stati Membri

9.12.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               363
            
         REGOLAMENT TAL-KUMMISSJONI (KE) Nru 1187/2006
   tat-3 ta' Awwissu 2006
   li jidderoga mir-Regolament (KE) Nru 796/2004 dwar l-applikazzjoni tal-Artikolu 21 tiegħu f’ċerti Stati Membri
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 1782/2003 tad-29 ta’ Settembru 2003 li jistabbilixxi regoli komuni għal skemi diretti ta’ appoġġ fi ħdan il-politika agrikola komuni u li jistabbilixxi ċerti skemi ta’ appoġġ għall-bdiewa u li jemenda r-Regolamenti (KEE) Nru 2019/93, (KE) Nru 1452/2001, (KE) Nru 1453/2001, (KE) Nru 1454/2001, (KE) Nru 1868/94, (KE) Nru 1251/1999, (KE) Nru 1254/1999, (KE) Nru 1673/2000, (KEE) Nru 2358/71 u (KE) Nru 2529/2001 (1), u b’mod partikolari l-Artikolu 145(n) tiegħu,
   Billi:
   
               (1)
            
            
               Ir-Regolament tal-Kummissjoni (KE) Nru 796/2004 tal-21 ta’ April 2004 li jistabbilixxi regoli dettaljati għall-implimentazzjoni tal-kundizzjonalità, il-modulazzjoni u l-amministrazzjoni integrata u s-sistema ta’ kontroll kif previst fir-Regolament tal-Kunsill (KE) Nru 1782/2003 li jistabbilixxi regoli komuni għal skemi ta’ sostenn dirett taħt il-politika agrikola komuni u li jistabbilixxi ċerti skemi ta’ sostenn għall-bdiewa (2), jipprovdi fl-Artikolu 21 tiegħu biex jiġi applikat tnaqqis fil-każ ta’ applikazzjoni ta' għajnuna li tressqet tard.
            
         
               (2)
            
            
               Diversi Stati Membri esperjenzaw ċirkustanzi eċċezzjonali fl-amministrazzjoni tagħhom għall-applikazzjoni waħdanija fl-2006. Din is-sitwazzjoni affetwat ukoll b’diversi modi l-ħila tal-bdiewa fl-Istati Membri konċernati biex jissottomettu l-applikazzjoni waħdanija tagħhom sal-għeluq tad-data kif provdut fl-Artikolu 11(2) tar-Regolament (KE) Nru 796/2004. B'hekk, is-sitwazzjoni x’aktarx ser ittellef id-dritt ta' wħud mill-bdiewa li jirċievu l-għajnuna sħiħa li normalment ikunu intitolati.
            
         
               (3)
            
            
               Franza, l-Italja, l-Olanda, il-Portugal, Spanja u r-Renju Unit esperjenzaw problemi mhux mistennija fl-implimentazzjoni prattika tagħhom tal-Iskema ta’ Ħlas Wieħed ġdid minħabba diffikulatijiet tekniċi jew amministrattivi li ma setgħux jiġu mbassra. Barra minn hekk, l-inkużjoni tas-settur taż-żejt taż-żebbuġa fl-iskema żied sostanzjalment il-kumplessità tas-sistema. L-għadd kbir ta’ bdiewa li ssottomettew applikazzjoni u l-kalkulazzjonijiet kumplessi biex jiġu ddikjarati ż-żoni biż-żebbuġ ikkumplikaw aktar l-ġestjoni tal-applikazzjonijiet tal-2006 fi Franza, l-Italja, il-Portugall u Spanja.
            
         
               (4)
            
            
               Minħabba s-sitwazzjoni gravi maħluqa mill-għargħar fl-Ungerija u d-diffikultajiet tekniċi mhux mistennija fl-ewwel stampar tal-informazzjoni relevanti grafika fil-Polonja, id-distribuzzjoni mill-awtoritajiet kompetenti tal-formoli tal-applikazzjonijiet sħaħ lill-bdiewa damet ma bdiet sostanzjalment u affetwat il-ħila tal-bdiewa biex jippreżentaw l-applikazzjoni tagħhom sad-data tal-għeluq.
            
         
               (5)
            
            
               Fid-dawl ta’ din is-sitwazzjoni huwa xieraq li ma tiġix applikata għall-2006 it-tnaqqis ta’ 1 % għal kull ġurnata ta’ xogħol u l-esklużjoni provduta fl-Artikolu 21(1) tar-Regolament (KE) Nru 796/2004 m’għandux japplika fir-rigward tal-applikazzjonijiet sottomessi sakemm jiġu ffissati d-dati skont iċ-ċirkustanzi speċifiċi ta’ kull Stat Membru konċernat.
            
         
               (6)
            
            
               Il-miżuri previsti f'dan ir-Regolament huma konformi mal-opinjoni tal-Kumitat ta' Ġestjoni għall-Ħlasijiet Diretti,
            
         ADOTTAT DAN IR-REGOLAMENT:
   Artikolu 1
   Permezz ta' deroga mill-Artikolu 21(1) tar-Regolament (KE) Nru 796/2004, it-tnaqqis ta’ 1 % għal kull ġurnata ta’ xogħol u l-esklużjoni pprovduta minnha ma għandiex tapplika għall-applikazzjonijiet individwali sottomessi fl-2006 lill-awtoritajiet kompetenti:
   
               (a)
            
            
               sal-31 ta’ Mejju 2006, fir-rigward ta’:
               
                           (i)
                        
                        
                           Franza:
                           
                                       —
                                    
                                    
                                       minn bdiewa fid-Dipartimenti Franċiżi mniżżla fl-Anness 1 ta’ dan ir-Regolament;
                                    
                                 
                                       —
                                    
                                    
                                       minn bdiewa li bdew jissottomettu applikazzjoni elettronika qabel il-15 ta’ Mejju 2006 iżda li kienu għadhom ma lestewx l-applikazzjoni sottomessa elettronikament sa dik id-data;
                                    
                                 
                     
                           (ii)
                        
                        
                           L-Ungerija, fir-rigward taż-żoni mniżżla fl-Anness II ta’ dan ir-Regolament;
                        
                     
                           (iii)
                        
                        
                           L-Olanda;
                        
                     
         
               (b)
            
            
               sal-15 ta’ Ġunju 2006, fir-rigward ta’:
               
                           (i)
                        
                        
                           Franza, minn bdiewa li jkabbru siġar taż-żebbuġ eliġibbli għall-Iskema ta’ Ħlas Wieħed;
                        
                     
                           (ii)
                        
                        
                           Spanja, fir-rigward tal-Komunitajiet Awtonomi mniżżla fl-Anness III ta’ dan ir-Regolament;
                        
                     
                           (iii)
                        
                        
                           L-Italja;
                        
                     
                           (iv)
                        
                        
                           Il-Polonja;
                        
                     
                           (v)
                        
                        
                           Ir-Renju Unit, fir-rigward tal-Ingilterra;
                        
                     
                           (vi)
                        
                        
                           Il-Portugal, minn bdiewa li jkabbru siġar taż-żebbuġ eliġibbli għall-Iskema ta’ Ħlas Wieħed.
                        
                     
         Artikolu 2
   Dan ir-Regolament għandu jidħol fis-seħħ dakinhar tal-pubblikazzjoni tiegħu f'Il-Ġurnal Uffiċjali ta' l-Unjoni Ewropea.
   
      Dan ir-Regolament għandu jorbot fl-intier tiegħu u huwa direttament applikabbli fl-Istati Membri kollha.
      Magħmul fi Brussell, 3 ta' Awwissu 2006.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 270, 21.10.2003, p. 1. Ir-Regolament kif l-aħħar emendat bir-Regolament (KE) Nru 953/2006 (ĠU L 175, 29.6.2006, p. 1).
   
      (2)  ĠU L 141, 30.4.2004, p. 18. Ir-Regolament kif emendat l-aħħar bir-Regolament (KE) Nru 659/2006 (ĠU L 116, 29.4.2006, p. 20).
   
      ANNESS I
      Dipartimenti Franċiżi kif imsemmija fl-ewwel inċiż tal-Artikolu 1(a)(i):
      
                   
               
               
                  Alpes-de-Haute-Provence
               
            
                   
               
               
                  Alpes-Maritimes
               
            
                   
               
               
                  Bouches-du-Rhône
               
            
                   
               
               
                  Haute-Corse
               
            
                   
               
               
                  Corse du Sud
               
            
                   
               
               
                  Var
               
            
                   
               
               
                  Vaucluse
               
            
                   
               
               
                  Guadeloupe
               
            
                   
               
               
                  Martinique
               
            
                   
               
               
                  Guyane
               
            
                   
               
               
                  Réunion
               
            
   
      ANNESS II
      Żoni fl-Ungerija kif imsemmija fl-Artikolu 1(a)(ii)
      
                   
               
               
                  Szeged
               
            
                   
               
               
                  Kiszombor
               
            
                   
               
               
                  Csongrád
               
            
                   
               
               
                  Domaszék
               
            
                   
               
               
                  Ópusztaszer
               
            
                   
               
               
                  Dóc
               
            
                   
               
               
                  Bordány
               
            
                   
               
               
                  Békésszentandrás
               
            
                   
               
               
                  Gyomaendrőd
               
            
                   
               
               
                  Hunya
               
            
                   
               
               
                  Szeghalom
               
            
                   
               
               
                  Szarvas
               
            
                   
               
               
                  Ágasegyháza
               
            
                   
               
               
                  Akasztó
               
            
                   
               
               
                  Bácsalmás
               
            
                   
               
               
                  Bácsbokod
               
            
                   
               
               
                  Bácsborsód
               
            
                   
               
               
                  Bácsszentgyörgy
               
            
                   
               
               
                  Bácsszőlős
               
            
                   
               
               
                  Balotaszálás
               
            
                   
               
               
                  Bátya
               
            
                   
               
               
                  Borota
               
            
                   
               
               
                  Bugac
               
            
                   
               
               
                  Csengőd
               
            
                   
               
               
                  Csólyospálya
               
            
                   
               
               
                  Dusnok
               
            
                   
               
               
                  Érsekcsanád
               
            
                   
               
               
                  Fajsz
               
            
                   
               
               
                  Fülöpháza
               
            
                   
               
               
                  Harkakötöny
               
            
                   
               
               
                  Harta
               
            
                   
               
               
                  Hercegszántó
               
            
                   
               
               
                  Izsák
               
            
                   
               
               
                  Kalocsa
               
            
                   
               
               
                  Kaskantyú
               
            
                   
               
               
                  Katymár
               
            
                   
               
               
                  Kecel
               
            
                   
               
               
                  Kecskemét
               
            
                   
               
               
                  Kecskemét-Szarkás
               
            
                   
               
               
                  Kiskőrös
               
            
                   
               
               
                  Kiskunfélegyháza
               
            
                   
               
               
                  Kiskunhalas
               
            
                   
               
               
                  Kisszálás
               
            
                   
               
               
                  Kömpöc
               
            
                   
               
               
                  Kunfehértó
               
            
                   
               
               
                  Kunszállás
               
            
                   
               
               
                  Lakitelek
               
            
                   
               
               
                  Madaras
               
            
                   
               
               
                  Mátételke
               
            
                   
               
               
                  Orgovány
               
            
                   
               
               
                  Páhi
               
            
                   
               
               
                  Soltszentimre
               
            
                   
               
               
                  Soltvadkert
               
            
                   
               
               
                  Szentkirály
               
            
                   
               
               
                  Tabdi
               
            
                   
               
               
                  Tiszaalpár
               
            
                   
               
               
                  Tiszakécske
               
            
                   
               
               
                  Uszód
               
            
                   
               
               
                  Városföld
               
            
                   
               
               
                  Zsana
               
            
   
      ANNESS III
      Komunitajiet Awtonomi Spanjoli kif imsemmija fl-Artikolu 1(b)(ii)
      
                   
               
               
                  Andalucía
               
            
                   
               
               
                  Aragón
               
            
                   
               
               
                  Extremadura
               
            
                   
               
               
                  Islas Baleares
               
            
                   
               
               
                  Comunidad Autónoma del País Vasco
               
            
                   
               
               
                  Castilla-La Mancha
               
            
                   
               
               
                  Castilla y León
               
            
                   
               
               
                  Cataluña
               
            
                   
               
               
                  La Rioja
               
            
                   
               
               
                  Madrid
               
            
                   
               
               
                  Región de Murcia
               
            
                   
               
               
                  Comunidad Foral de Navarra
               
            
                   
               
               
                  Comunidad Valenciana